AlmaznayaGroza/cyrillic-language-classification huggingface dataset:
Дойлар болгаш ыдыктар

Дойлар болгаш ыдыктар - тыва улустуң сагыыр кезек эрттирер байыр-сагылгалар. == Уруг дою == Тыва кижиниң аажы-чаңы төрүмелинден төлзүрек, ижинниг ава божуур деп барганда, олаа кавының тудугжу кижилерин сураглай бээр. Дун төлүн божуур аныяк ие кижиге эң-не сураглыг тудугжуну чалап эккелгеш, чүвениң аянын баш бурунгаар тодарадыр. Уруг дою дээрге кандыг-даа назынның ава кижи божуптарга, дөргүл-төрел болгаш таныш-көрүш кижилерниң өөрүшкүзүн илереткен өг-бүлеге эрттирер байырлал болур. Уруг доюнга шыдалдыг улус ирт дөгерер, ынчаарга шээр малы чок улус баш бурунгаар бир аалдан уруг доюнга дөгерер чүвезин тыптынып алыр. Иениң мурнунга олурар, чаа төрүттүнген уругнуң думчуун сыккан, хирнин кескен кырган-ава эң-не хүндүлүг кижи болур. Уруг доюнга дөгерер чүвениң дүлген ужазын аңаа салыр, эъдин дөгерезин дүлгеш, өгге олурганнарга үлегилеп бээр болгаш кожазы өглерге чедиштир салыр. Уруг дою дээрге тыва кижиниң бодалынга эң бай сеткилди угаадып турар. Олчазы чүү болганын улус кончуг сонуургаар. Оол уругга бир янзы йөрээл болгаш тускай ат бээр. Чаш уругнуң хинин кескен кырган-ава ол чаш амытанны артыш, дус холумактыг кара шайга суг акаапкаш, чылыг кавайга кавайлап каар. Оол уруг төрүттүнген болза, эң улуг назылыг эр кижи йөрээл салыр: Оол уруг төрүттүнерге, бурун өгбелер ол чаш амытан кадык-шыырак, чазык-чаагай болгаш биче сеткилдиг кижи болурун алгап-йөрээп каарын бо алгыш көргүзүп турар. Допчулап чугаалаарг , тыва кырганнар бодунуң ыдыктыг чагыын чаш уруг кавайда чыдырда-ла, йөрээл дамчыштыр берип каар чаңчылдыг турган. Кыс уруг төрүттүнерге, бир янзы уткалыг йөрээл салыр. Кыс бооп төрүттүнген төл чараш, эвилең болгаш кээргээчел болзун дээн күзел бо йөрээлдиң утказы бооп турар. Чаш уруг төрүттүнгеш, үш хонганда, уруг сыртыын шыгжаар. Өгнүң хүн ажар талазынга хензиг оңгар каскаш, уруг сыртыын сарыг кидис хап иштинге чаларадып салгаш, ол-ла оңгарга чажырып каар. Ооң кырынче арбай, чиңге-тараа чашкаш, довураан дескилеп каапкаш, ширтек-биле базырып каар. Уруг сыртыын ол уругнуң хирнин кескен иези чаларадып шыгжаар. Ол уруг өзүп келгеш, ол чуртту төрээн черим дээр, ынчангаш кижиниң хирни черде тудуш деп чүве ол-дур. Уруг-дою - төрүттүнген төлүнче бараалгаткан, чаңгыс өгнүң кожаларын хаара тудуп турар өөрүшкүлүг байырлал. Уруг доюнга холбаштыр мындыг бир чүүлдү билип алыры чугула. Тыва ёзуда каң-кадык болгаш угаан-сарыылдыг кандыг-даа кижи төл чок кырып өлбес, чер кырынга изин истээр төлүн арттырар ужурлуг. Бир чамдыкта төлзүрээн ашаккадай уруг дилеп аар. Азырап алыр уругнуң назыны он үш харга чедир болур, аргалыг болза кавайлыг чаштан уругну азырап аарга, кончук төрелзек болур. Бир ашак-кадай улус он беш чыл төл чок чурттааш, бир оол азы уруг азырап алган дижик. Ол өг-бүле уруг дилеп алганынга амырап, уруг дою кылыр чаңчыл турган. Уруг азырап аарынга бараалгаткан дой уруг төрүттүнгениге бараалгаткан дой-биле бир дөмей. Уруг-дарыг чок чораан ашак-кадай уруг дилеп алгаш, ооң доюнга шары согар, сүт арагазын ижиртир, үш суг хондуг байырлаар тургулаан. Тыва кижиге төлдүг болуру улуг кежик, дой өөрүшкүлүг байырлал болур.

Source: original
Дьячкова, Наталья Дмитриевна

Наталья Дмитриевна Дьячко́ва, рингиге шолазы - «Рысь» (дырбактыг) 1994 чылда тѳрүттүнген. - российжи спортсмен, Тай бокска Россиянның Делегей черлелиг спорт мастери Ушу-саньдага Россиянның мастерге кордакчызы. Ушу-саньдага Россиянның хѳй дакпыр чемпиону, Европа чемпиону, профессионалдар аразынга. Делегей чемпиону. == Допчу намдары. == 11 харлыындан тура тай бокс биле эдержип келген. 15 харлыындан профессионалдыг чогуштарга киржип эгелээн. Петрозаводскуннуң No14 Ортумак школазын дооскан. 2012 чылдан тура Петрозаводскуннуң күрүне университединниң сургуулу. Спортчу клуб «Lynx Fight Club»-де херээжен спортчулар ѳѳредип турар. == Спортчу салымы. == Тай бокска Россия чемпиону (2009, Муром) Ушу-саньдага Россия чемпиону (2009, Воскресенск) Тай бокска Делегейниң мѳңгүн медали (2009, Бангкок) Ушу-саньдага Россия чемпиону (2010, Санкт-Петербург) Ушу-саньдага Делегейниң аныяктар аразынга хүлер медаль (2010, Сингапур) Тай бокска Делегейниң мѳңгүн медали. (2011, Ташкент) Тай бокска Делегй чемпиону (2012, Санкт-Петербург) Профессионалдар аразынга Делегей чемпиону, версиязы W.P.M.F. (2012, Таиланд) Кубок России - 1 чер (2012, Кстово) Чемпионат Европы по тайскому боксу - 1 чер (2013, Португалия) Чемпионат России по тайскому боксу - 1 чер (2013, Кемерово) Чемпионат России по К-1 2013 - 1 чер. (2013, Санкт Петербург) Чемпионат России по тайскому боксу - 1 чер. (2014, Севастополь) Чемпионат мира среди профессионалов. - 1 чер. Версия WMC I-1 (2014, Гонконг) Кубок России по тайскому боксу - 1 чсер. (2015, Калининград) Турнир по кикбоксингу W5 Grand Prix Kitek (2015, Москва) - 1 чер == Хѳй-ниити ажылы. == Регионнар аразынга чыышта Республики Карелиянның Яблоко партиязындан кордакчы. == Медээ дѳстери == Наталья Дьячкова на сайте Федерации тайского бокса России Наталья Дьячкова: «Иногда я думаю: блин, да на хрена мне быть девушкой?!» ГТРК «Карелия». Наталья Дьячкова - чемпионка мира по тайскому боксу Наталья Дьячкова - серебряный призер первенства мира по тайскому боксу среди юниоров (2009) Дьячкова: «Спорт - это жизнь, во всех проявлениях» (2012) (недоступная ссылка) Карельская спортсменка Наталья Дьячкова стала Чемпионкой Европы по тайскому боксу (2013) Карельская спортсменка Наталья Дьячкова стала Чемпионкой России по тайскому боксу Карельская «Рысь» Наталья Дьячкова стала чемпионкой мира (2014) Наталья Дьячкова победила на Кубке России по тайскому боксу (2015) Наталья «Рысь» Дьячкова выиграла бой в «Лужниках» (2015) Наталья Дьячкова стала трехкратной чемпионкой России по тайскому боксу

Source: original
Тос Чагыг

Тос Чагыг - Хорлуу Туматтың назылап кырааш, оглунга дүжүлгезин чайлап берип тургаш, чүгле бодунуң оглунга чагыы-дыр... == Төөгүзү == Тумат Артылдай уруу Хорлуу аваның дугайында бижимел демдеглелдер кыдат, моол, төвүт дылдарда бар. “Өшкү бажы дойга кирбес, эшпи кижи төре херээнге киришпес”-деп, тываларның үлегер чугаазы бар. Шынында эшпи кижи кожуун чагыргазын баштап, даштыкы эжелекчилерге удур боо-муңгулуг демисежип чораан ышкажыл. Туматтар төөгүзүн ап көөрге, Чингис-Хаан үезиниң оранчок сөөлү кылдыр билдинип турар. Эмиг-төштүг эшпи кижи өзер-төрүүр салымныг, ажы-төлүңер азырап, өг-бажыңарга олуруңар деп, Хорлуу кыс өөрүнге чагып тургаын база бар. Хорлуу ава чагырыкчылап чорда, Туматтарның амыдыралы чогумчалыг турган деп, төөгүде бижээн. == Тос Чагыг == Алды-чүзүн малыңардан кажан-даа адырылбайн чоруңар. Уранхай чоннуң сүлде-сүнезини чылгы-малда. Ону камгаланар.Туматтарның буян-кежии сиңген те-чуңма аңның когун үзе өлүрбеңер. Улар кушту камгалаңар. Чалаалыг, кара баштыг ак хоюңарны үрезинин үспеңер. Өглериңер эжии мурнуу чөөн чүкче углуг кылдыр тип алыңар. Алдын, мөңгүн байлаавыс-ла эгээртинмес дээш, ажай-буурул таңдыңарны аай-дедир касканнаваңар. Ак-Тумат тайгазындан Тере-Хөл чедир черниң байлаанга дегбеңер. Олар кезээ мөңгеде бүдүн-бүрүн чытсын. Бора-тараа, чиңге-тараа, хонак, үүргене, чигир-сигенни, чыжыргананы элбеди тарып, өстүрүп чоруңар. Черден аштанып-чемненип турарыңар ол-дур. Чуртуңарны өрт халавындан камгалап чоруңар. Бажын ажыр байыыр бачыттыг оруктан чайлап чоруңар. Экти элевес, хырны аштавас,чединмес деп чүве билбес, тодуг-догаа, эт-септиг өй-тап, буянныг чуртталганың оруундан өскээр баспаңар. Чуртуңарны өскелерге базым хирени-даа бербеңер, өскелең чуртун эжелээр деп семевеңер. Чуртуңарның агаар-бойдузунуң төлү, оът-сигениниң таарышкан малыңарны чок кылбаңар. Өске черниң малы маңаа мал болбас. Чуртуңарны ээн каап, өске черни сонуургаваңар. Хары кижилерни чуртуңарже киирбеңер, аарыг-хамчыктан чонуңар камгалап чоруңар. Хары чоннуң эрткен оруун эдербеңер. Оларның үлегер-майыын ажы-төлүңерге сыгаваңар. Өске чоннуң чаңчыл-ёзузу силерге кажан-даа доктаавас, соо барып буурап дүжер. Очур-маанай, Базыр-маанай бурганнарның чаяп кааны чаңчылдары, төрүттүнген чери, чонудан эрткен чүве чок. Оларның оруу-биле чоруп олуруңар, чонум.

Source: original
Алдай (даглары)

Алдай - төп азияда бедик даглар ады, ол даглар алдай чоннуң чуртунда чаттылып чыдар. == Ат-сывы == Алдайлар дагларын "Алтай" азы "Алтай туулар" дээр. Орустар анаа "Алтай" дээр. Шаанда түрктер Алдайны Altun jïš (Алтун йыш) деп турган, тывалаар болза Алдын ыяш азы Алдын арга дээр. Таңдыларын алдайлар дагып чоруур. Оларның чугаазы-биле Алдай ээлиг оран, ээзин Каан-Алтай (тыв. Хаан-Алдай) дээр. == Даглар хевири (рельеф) == География талазы-биле Алдай сыны Ортаакы Алдай, Мурнуу Алдай, Чөөн Алдай даглары бооп чарлыр. Сыннар бедии 4600 метр чедип турар. Алдай даглары эмин эттир бедик боорга чайын безин меңгилери эривес. Кончуг меңги-доштар мырыңай даглар эдеенче, кудургайже бада берген болгулаар. Даглар баштарында доштар милион-милион чылдар буруңгаар тыптып келгеш олчан эривен чыдар боор дур. Алдай дагларының ортузунда өзек чер бар, ол оон хамык талаларже даглар сыны узайып чорупкан. Эң бедик даг Кадын-Бажы (4435 м), орустар ону Белуха дээр. Кадын-Бажындан 6 хире улуг эривес доштар баткан. Алдай дагларының чөөн талазында Мөңгүн-Тайга, Бай-Тайга, Саян даглары бар. == Тектоника == Алдай даглары чер иштинден палеозой үезинде көдүрүлген. Соонда миллион чылдарда ол даглар буступ чирлип чавызап турган. 4 дугаар геологтуг үеде Альпы тектониказының үезинде даглап катап көдүрүлген. Ол хевээр Алдай даглары кончуг бедик даглар бооп артып каан. Бо үеде даглар көдүрлүрү улуамчылап тур, дагларга ол-бо, бичии-бичии чер шимчээшкиннери болгулаар. Орттаакы Алдайда даглар кадыр, бедик даглар тур. Соңгуу биле барыын чүкче даглар чоорту чавазап эгелээр, ол талада даглар бедии ортумак хирелиг. Алдайда бедик даглар аразында кончуг кудурайда черлерде дески черлер бар, ол боза ыйгылаш черлер дир. Оларның бирээзиниң адын Чуй ыйгылажы дээр. == Агаары (климат) == Алдайның агаары өөрүден куду өскерлир. Чайын агаар кудургай черде чылыг болур. Эң бедикте эриир-эривес меңги доштар чыдар. 2000 метрден куду чиңгис, хараган өзүп чыдар. Оон кудулаар болза чер кырынга өлең сиген көстүп кээр. Алдай болза даглыг ыяштыг оран, ында хады, дыт, чойган биле пөш өзүп турар. Колуунда чойган биле пөш өзүп турар. Алдай оранында шык суг четчи. Алдайның мурнуу-чөөн талазы арай кургаг аңаа эвээш чаъс чаар. Ында 300-350 метр черге чедир хову чаттылып чыдар. == Үндезини == В. П. Горощенко, Л. Ф. Мельчаков, И. А. Степанов. Основы природоведения. Учебное пособие для учащихся пед. училищ по специальности No 2001. М., "Просвещение", 1976. 239 стр. с илл. ALTUN II. Altun jïš геог. Алтунская чернь (на территории Алтая) (КТ30). alt-alu, арын 40.// Академия наук СССР институт языкознания. Древнетюркский словарь. Издательство «Наука» Ленинград, 1969 год.

Source: original
Стефанова, Антоанета

Майык:Шахматист Антоанета Стефанова (болг. Антоанета Стефанова; 1979 апрель 19 төрттүнген, София, Болгария) -болгар шыдыраачы, шыдыраага он дугаар делегей чемпиону (2004-2006), Европа чемпиону (2002). Дүрген шыдыраага делегей чемпиону (2012). == Намдары == 4 харлыындан тура шыдыраалап эгелээн, бир дугаар ат-алдарлыг шаңналды 1989 чылда, 10 харга четпээн уруглар аразынга делегей чемпиону апаргаш алган. Ооң соонда 14 харга дээр уруглар аразынга, дүрген шыдырааның Европа чемпиону болган. 2002 чылда делегей чергелиг гроссмейстер апарган. 2004 чылдың июнь 5-те Стефанова херээженнер аразынга делегей чемпиону дээш финалга Екатерина Ковалевскаяны, 2,5 болгаш 0,5 түңнелге уткаш, херээженнер аразынга делегей чемпиону деп атты чаалап алган. «Пловдива хоорайның алдарлыг хамаатызы» деп хүндүткелдиг атты 2004 чылдың ноябрь 22-ден тура эдилеп чоруур. 2012 чылда Ханты-Мансийск хоорайга херээженнер аразынга делегей чемпионадынга ийиги черни чаалап алган, финалда украинадан Анна Ушенинага тай-брейке утурган (2:2, 1½:½). == Рейтингиниң оскерлиишкинни == Майык:Эло диаграмма == Шөлүлгелер == Личная карточка Антоанеты Стефановой на сайте ФИДЕ (англ.) Партии в базе ChessGames (англ.) Майык:Start box Майык:Succession boxМайык:End box

Source: original
Албу, Александра Владимировна

Албу Александра Владимировна - 1990 чылда июль 14, Вулканешт хоорай, Молдова. Молдова спортсмен. 10 харлыында каратэ секциязынче кирген. Авазы фортепьяннога ойнаар чораан, ынчангаш уруг хѳгжүмге база сундулуг: хѳгжүм школазынның доозукчузу. == Допчу намдары == Бир дугаар тренери - Николай Казаны, каратэниң 4 данынның эдилекчизи. Баштай Молдовага эгелээн, оон Москваже кѳшкен. Каратэге 2006чылда Европанның JKS призёру болган. Москвага ѳѳренип турган чери Россиянның күрүненниң интеллектил амы-хуужудар академиязы. Ѳѳренип турган чылдарында чедиишкини чемпион России по карате IJKA, Кубок Москвы по бодифитнесу, чемпион по ММА болгаш грэпплингиге. Москвага КроссФит титулун ап шыдавайн барган, ынчалза-даа спортуң по хевирин база кагбаан. Кезек када Таиландыже ѳѳренип чораан. 2013 чылда Александра RedFuryFightTeam биле контракт чарган, промоутери Сэм Кардан. Ол удуртулга чери будун делегейге холушкак чогуштуң мѳѳрейлерин эттирип турган. Албу 2015 чылда апреь 11-де UFC Fight Night 64 -ге бир дугаар чогужун Изабель Бадурек биле эттирген. Тиилелге Албуннуң алазында болган. Дараазында чогужу 2017 чылдың июльда UFC-ге американ спортсмен Кайлин Куррара биле болган. Альбу артык күштүүн кѳргүскен. Үр үенниң тургузунда Албуннуң тренери Андрей Царьков болган. Андрей уруга шола берген: Стич, чүге дээрге ол мультфильмде амыттан ышкаш чуура шавар - деп, тренери шоланы тайылбырлаар. Спарринг-партнерлары колдуу эр улус болур, чүге дээрге Албу шыырак чокшуурунга ынак. Компании Fightweare-ниң бараанын рекламалап турар. Александра Албу бир дугаар уттурганы 2019 чылдың февраль 18. Американ хоорайга болуп турган турнир UFC он ESPN 1-ге американк спортчу Эмили Уайтмайр Албуга боой тудар арганы ажыглааш тиилеп алган. База Турнир UFC, Сингапурга, 2019 чылдың октябрьда Таиланд спортчу Лома Лукбунмеге чаңгыс сан артыка ойнадыпкан. == Спортчу чедиишкини. == 1.Каратэнниң 1-ги даны. 2.Россиянның каратэ-дога чемпиону. (IJKA Федерация). 3.Каратэге Дегелгей чемпиону. 4.2006 чылды Европа чемпионадынның хүлер медали. 5.Делегей кубогуннуң ийи дакпыр призёру. 6.Каратэге Россия, Украина, Молдова чемпиону. 7.Грепплингиге хѳй дакпыр чемпион..

Source: original
Обухова, Евгения Константиновна

Евгения Константиновна Обухова (ашактыг болурунда Бершадская, 1874 чыл-1948 чыл) - орус база совет балет артизи база педагог. == Намдары == 22 апрель 1874 чылда Петербургка төрүттүнген. 1892 чылда Петербургтуң театр училищезин дооскан. 1893 чылда танцычы Н. А. Бершадскийге ашакка барган. 1892-1910 чылдарда Мариинск театрынга ажылдап турган, ооң ажылдарының иштинде партии Гамзатти («Баядерка»), ханның Кадайы («Конёк-Горбунок») база өскелер. Театрны Мариус Петип өлген соонда арттырган. 1904, 1906 база 1909 чылдарда кызыгаарже аян-чоруктар кылган, бодунуң шөлээзин ажыглап. 1917-1924 чылдарда Обухова Петроградтың Школа орус балет А. Л. Волынскийниң удуртулгазы-биле (Петроград) база Ленинградтың уран чүүл студиязынга хореография уран чүүлүн башкылап турган. Ооң соонда Узбек ССР ажылдап турган: Тамара Ханум аттыг Республиканың балет школазының башкызы (1935-1941, бо үеде Алишер Навои аттыг Ташкентиниң күрүне дээди школа национал танцы база хореография) база балет студия Театры (1944-1948, бо үеде Алишер Навои аттыг Улуг театр). 1941-1944 чылдарда Свердлов аттыг Ташкентиниң театры педагог-репетиторлап ажылдап турган (бо үеде чок болуп турар). Ооң кижизиттирикчилериниң иштинде - Г. Б. Измайлова, М. Тургунбаева, Х. А. Камилова, Г. Н. Маваева, Р. Тангуриев, К. Юсупова. 28 март 1948 чылда Ташкентиге чок болган. 1904 чылда Николай Густавович Легат (1869-1937) база Сергей Густавович Легат бир литографияга дүрзүлеп көргүскен (1875-1905). Революция мурнунда тырттырган чуруктар база Обухованың автографы-биле ажык чагаалары == Шөлүглер == ОБУХОВА Евгения Константиновна Archived 2020-02-24 at the Wayback Machine Евгения Константиновна Обухова

Source: original
Рукавишников, Виктор Степанович

Майык:ФААА Виктор Степанович Рукавишников (6 август 1949 чылда төр., с. Хомутово, Иркутск район, Иркутск область, ССРЭ) - совет база россий эртемден, медицина күш-ажыл талазы-биле специалист, РЭМА кежигүн-корреспондент (2004), РЭА кежигүн-корреспондент (2014). == Намдары == 6 август 1949 чылда көдээ суур Хомутово Иркутск областька төрүттүнген. 1973 чылда - Иркутскунуң күрүне медицина институду дооскан, Ангарский НИИ гигиены труда и профзаболеваний МЗ РСФСР ажылче хуваалда алган турган, биче эртем ажылдакчызындан килдис удуртукчузунга чедир эрткен, база директор (1992 чылдан). 2000 чылдан база амгы үеге чедир - заместитель директора Восточно-Сибирского научного центра экологии человека СО РАМН по науке, директор Ангарского филиала ВСНЦ ЭЧ СО РАМН - НИИ медицины труда и экологии человека. 1985 чылда - кандидат диссертациязын камгалаан, темазы: «Гигиеническая оценка условий труда при ионообменной технологии извлечения золота», а 1999 чылда - доктор диссертациязын, темазы: «Медицина труда на золотоизвлекательных фабриках». 2003 чылда - профессор эртем атты тывыскан. 2004 чылда - РЭМА кежигүн-корреспондент соңгуттурган. 2014 чылда - РЭА кежигүн-корреспондентизи апарган (в рамках присоединения РАМН и РАСХН к РАН). == Эртем талазы-биле ажыл-чорудулгазы == Майык:Переписать раздел Медицина күш-ажыл талазы-биле специалист, ылаңгыя даг рудалыг үлетпүр. Проводит исследования основных закономерностей формирования условий труда и профессиональной заболеваемости на предприятиях по добыче и извлечению драгоценных металлов. С его участием разработаны база защищены патентами новые методы диагностики вибрационной болезни и нейросенсорной тугоухости профессионального генеза. Ооң удуртулгазы-биле 7 докторлар база 11 эртем кандидаттарын белеткээн. 300 ажыг эртем ажылдарының автору, оон иштинде 2 монографиялар, 16 чогааттынган чүүлдерниң кады чогаадышкан автору. == Шаңналдары == «За заслуги перед Отечеством» орден медалы I дугаар чадазы (2011) «За заслуги перед Отечеством» орден медалы II дугаар чадазы (2003) Медаль «За трудовую доблесть» == Шөлүглер == Майык:Сотрудник РАН

Source: original
Греко-рим хүреш

Греко-рим хүреш (өске ады француз хүреш) - янзы-бүрү аргалар-биле удурланыкчызын ооргазынга чапшыр октаар. Хостуг хүрештен ылгалы буттар-биле аргалар кылыры хоруглуг (буттап, тевелеп, чаяа теп болбас). Греко-рим хүрештиң тыптып келген чери Бурунгу Греция, нептерээн чери Рим Империязы, чаа амгы дүрүмнерни Францияга туругузуп шиитпирлээн. 1896 чылдан тура греко-рим хүреш Олимпи Оюннарынче кирип эгелээн, 1898 чылдан тура Европа чергелиг маргылдаалар эгелээн, 1904 чылдан тура делегей чергелиг маргылдаалар эгелээн.

Source: original
Франция

Франция - (фр. France, МФА (фр.): [fʁɑ̃s]), ёзу аайы-биле ады Француз Республика (фр. République française, МФА (фр.): [ʁe.py.blik fʁɑ̃.sɛz]) - Барыын Европада күрүне. Республиканың кыйгызы - "Хосталга, Дең эрге, Акы-төрелзирек чорук", ооң үзели - эрге-чагырга чонда, чонну, чонга. Найысылалы - Париж хоорай. Францияның чурттакчыларының кол нургулайы холумак галл-роман уктуг болгаш роман бөлүктен дылга чугааланып турар-даа болза, чурттуң ады франк деп герман аймак адындан. == Төре тургузуу == Франция ядролуг чурт болгаш КЧН-ниң (Каттышкан чоннар ниитилели(ООН)) Айыыл-халап чогунуң Эвилелиниң беш доктаамал күрүнелериниң бирээзи. 1950 чылдардан Европей Эвилелдиң тургузукчу чурттарының бирээзи Франция болуп турар. Чурттакчылары - 64,7 сая кижи (январь 2010 чыл), 90 хуузу Францияның хамаатылары. Шажынчылары - колдуунда католиктер (76 хуу ажыг). Хоойлу үндүрер орган - Ийи палаталыг парламент (Сенат болгаш Чоннуң чыыжы). == Төре деңнел == Тургустунганы - 843 (Верден керээ), 1958 (Бешки Республика) Ёзу аайы-биле дылы - француз Найысылал - Париж Улуг хоорайлар - Париж, Марсель, Лион, Тулуза, Бордо, Лилль Чызаан хевири - Президент-парламент республика Удуртукчу - Эммануэль Макрон Эреңгей сайыт - Эдуар Филипп Девискээр - 48 дугаар делегейде. Ниити - 674 685 км² Суг кырының хуузу - 0,26 Чурттакчылары Үнелел (2011) - 65 951 611 кижи (16 дугаар чер) Сырыйы - 116 киж./км²

Source: original
Тере-Хөл кожууну

Тере-Хөл кожууну - Россия Федерациязында Тыва Республиканың муниципалдыг кезээ. Ол Тываның чөөн талазында турар. Ооң девискээринде Тере-Хөл бар. Ол хөлдүң ады-биле бүдүн кожуун ады адаттынган. Төвү - Куңгуртуг суур. Шөлү - 10050,00 км2. Чурттакчы чонунуң саны - 1890 кижи (2017). Национал тургузуу - тывалар. Шажынчы тургузуу - буддистер. Автомобильдиң кодунуң дугаары - 17. Куржаг шагы - MSK+4 (UTC+7). == География == Кожууннуң туружу Балыктыг-Хемниң үстүнде, Сенгилең дагның баарында. Кызыл хоорай-биле харылзаазы агаар-биле, ынчалза-даа чайын улуг чычааннар-биле чеде берип болур. == Сумулар чизези == Шынаа сумузу, төп сууру Куңгуртуг; Каргы сумузу, төп сууру Белдир-Чазы; Балыктыг сумузу, төп сууру Тал; Эми сумузу, төп сууру Оттук-Даш. == Солун черлери == Кожууннуң эң алдарлыг чери - Тере-Хөл. Хөлдүң ортузунда болза ортуу чүс чылдарда туттунган Бор-Бажыңның тавак-артынчылары - Уйгур элиниң тергииделинде туттунган тудуг. Ортуу чүс чылдарның Тыва архитектураның Кызыл кожууннуң Үстүү-Элегес деп тураскаалындан аңгыда база бир улуг тураскаалы бооп турар. == Үндезини == Тыва чуртунда хоорай болгаш сумулар чизези. Archived 2016-06-24 at the Wayback Machine Тере-Хөл дугайында Тыва Республика чазааның сайтызында. Archived 2016-08-06 at the Wayback Machine

Source: original
Воронцова, Елена Ивановна

Елена Ивановна Воронцова (1913 чыл - 2007 чыл) - совет эртемден-гигиенист, медицина эртеминиң доктору (1960), профессор (1964), кежигүн-корреспондент АМН ССРЭ (1971). Күрүне премии ССРЭ лауреады (1972). == Намдары == 3 июнь 1913 чылда Москвага төрүттүнген 1927 чылда санитар-гигиена факультедин дооскан Бир дугаар Москваның медицина институду. 1940 чылда - аспирантура при НИИ ажыл гигиеназы биле профаарыглар АМН ССРЭ. 1941 чылдан 1948 чылдарга чедир Узбек санитар институдунуң токсикология лабораториязын эргелекчилеп турган, Узбекистан хары угда санитар надзором үлетпүр, аъш-чем база школа объектами удуртуп турган. 1948 чылдан НИИ гигиены труда и профзаболеваний АМН ССРЭ ажылдап турар, 1961 чылдан 1971 чылдарга чедир - по научной части институдунуң директорнуң оралакчызы, а 1971 чылдан 1977 чылдарга чедир - аэрозольдар үлетпүр Лабораториязының удуртукчузу. 1977 чылдан 1979 чылдарга чедир - гигиены труда хөмүр-даш база даг-рудазының үлетпүр Лабораторияның удуртукчузу. 1979 чылдан 1992 чылдарга чедир - үлетпүр аэрозольдар Лабораторияның улуг эртем ажылдакчы-сүмелекчизи. Профессор Е. И. Воронцова - 130 ажыг эртем ажылдарының автору, ажыл гигиеназы биле профпатология өңнүг металлургияга бүдүрүлгелерге тураскааткан, машина тудуушкунунуң, судно тудуушкунунуң база даг рудазының үлетпүрү. Е. И. Воронцова вела эртем шинчилелдерин по изучению патогенного салдар на организм аэрозольдар, разработке мер борьбы силикоз, деңнелге үнелел методика тодарадыры запыленности агаар. Элээн хөй салыышкын Е. И. Воронцовой был внесён в разработку айтырыглар ажыл гигиеназы при сварочных ажылдарда. Актуалдыг айтырыглар ажыл гигиеназы биле профпатология E. И. Воронцова чаңгыс удаа эвес выступала эртем докладами социалистиг чурттарга, а оон аңгыда Японияга, АКШ база Италияга. 2007 чылда Москвага чок болган. == Шаңналдары == Знак Почёта ордени Күрүне премии ССРЭ (1972) == Чогаал == Большая медицинская энциклопедия / гл. ред. Б. В. Петровский. - 3-е изд. - М.: Советская энциклопедия. - Т. 6: Гипотиреоз - Дегенерация. - 1977 г. - 632 с.

Source: original
Бүрен-Аксы

Бүрен-Аксы - Тыва Республиканың Каа-Хем кожуунунда суур. Бүрен-Аксы сумунуң административтиг төвү болгаш чаңгыс чурттакчылыг чери. == Географиязы == Бүрен хемче Дерзиг хемниң кирген черинде турар. == Төөгүзү == Суурну 1905 чылда орус көжүп келген улус үндезилеп тургускан. Баштай Грязнуха деп аттыг турган. 1931 чылда «Борцы» деп сельхозартель тургустунган. 1951 чылда «Кызыл Тук» колхоз биле «Борцы» сельхозартельдиң каттышканының соонда «Красное Знамя» деп адаттынган. 1940 чылдарда Бүрен-Аксы деп адаттынган. == Чурттакчы чону == Н/Д

Source: original